La “Introspectiva en el paisaje” de Jos-Pedro Andrés obri les exposicions de 2024 a la Casa de Cultura
2025-07-24

El nou any ha començat i, amb ell, la sala d’exposicions de la Casa de Cultura reprén la seua programació anual en la qual es dona l’oportunitat a artistes consagrats i als quals comencen a despuntar en el món de l’art de mostrar les seues creacions.

Així, dilluns que ve 8 de gener esta sala cultural estrena la mostres “Introspectiva en el paisaje” que arriba de mans de l’artista Jos- Pedro Andrés. Es tracta d’una exposició de pintura, en acrílics i olis que es podrà visitar fins al divendres 19 de gener en l’horari habitual, de dilluns a divendres de 8.15 a 20.45 hores.

Llicenciat en Belles arts per la Facultat de Sant Carles de València, José Pedro Andrés Pérez, ha realitzat al llarg de la seua carrera artística nombroses exposicions, tant individuals com col·lectives, en municipis com a l’Alcudia, Albarracín Requena o Chiva, entre altres.

José ha obtingut també nombrosos reconeixements per les seues creacions, com ara el Primer Premi en el VI Certamen Nacional de Pintura ràpida de Requena, l’any 1998 o el Premi Cercle Artístic de Foios, organitzat per l’Ajuntament de la localitat valenciana.